Eesti Leivaliit on pöördunud konsistooriumi poole juba mõni aasta tagasi ja soovinud, et  lõikustänupüha oleks ka kodumaise leiva päev. Selle püha tähtsust on tõesti raske üle hinnata. See peaks panema meid mõtlema kolmnurgale Looja-loodus-inimene. Jumalast mõtleb tänapäeva eesti kristlane põhiliselt suurte kirikupühade ajal. Jumalas on midagi pidulikku ja kaugelolevat. Me ei pruugi unustada, et inimene on religioosne vaatamata sellele, kui aktiivne on tema side kogudusega.